### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Aftale om varmeplanlægning
Der er den 29. juni 2022 indgået en aftale mellem Regeringen og KL om fremskyndet planlægning for udfasning af gas til opvarmning og klar besked til borgerne. I denne aftale er det bl.a. hensigten, at der bliver udarbejdet en varmeplan inden 2022. Det er også hensigten at ejendomsejere med olie- eller gasfyr i gasområder får klar besked i 2022 om hvilke forsyningsmuligheder de har. Der er i denne aftale beskrevet at der kommer 40 mio. kr. til varmeplanen, 55 mio. kr. til lokale koordinationsfora og 30 mio. kr. til mindre fælles varmeforsyningsløsninger i 2022. Disse bliver alle udmøntet via bloktilskud. I forbindelse med denne aftale afholdes der er et møde med fjernvarmeværkerne i medio september, hvor forvaltningen og fjernvarmeværkerne skal drøfte hvordan forvaltningen og fjernvarmeværkerne bedst sammen kan komme i mål med denne aftale. Fokus vil være hvordan forvaltningen og fjernvarmeværkerne bedst udarbejder varmeplanen sammen. Der kommer en sag på Klima-, Vækst- og Udviklingsudvalget i september 2022 vedrørende brevet til borgerne.

Årets landdistriktskonference
Bolig- og Planstyrelsen inviterer til Landdistriktskonferencen 2022, der holdes mandag den 31. oktober i ToRVEhallerne i Vejle. Indenrigs- og boligminister Esben Olsen er vært. Indholdet består af oplæg fra flere fagfolk, forskere, politikere og interessenter på området. Som en del af programmet vil indenrigs- og boligministeren overrække årets landdistriktspris. Invitationen lægger op til, at man på konferencen kan diskutere regeringens arbejde for de danske landdistrikter. Tilmeldingsfristen er den 17. oktober 2022, og forvaltningen koordinerer fælles tilmelding og kørsel.

Kortlægning af midler til landsbyer, områdebyer og landdistrikter
Forvaltningen gennemfører i juli og august en kortlægning af de nuværende tilskud og puljer, der udbydes til lokalområderne. Der er flere forskellige tilskudsmuligheder i flere af kommunens afdelinger. Der er tilbud om særlige services for foreninger og lokalråd, herunder f.eks. adgang til Fonde.dk og gratis byggesagsbehandling mm. Kortlægningen skal resultere i et samlet overblik over puljer og anvendte midler til landdistrikterne. Et overblik der skal skabe synlighed for kommunens indsatser og overblik over prioriterede midler til landdistriktsudvikling, for efterfølgende eventuelt at samle administrationen af midlerne og derigennem sikre en mere strategisk anvendelse.

Testvindmøller
Indenrigs- og Boligministeriet har henvendt sig til Tønder Kommune om screening for et tredje nationalt testcenter for store prototypemøller. En bred kreds af Folketingets partier har den 17. juni 2022 indgået aftale om en screening af tre områder i [adresse], som potentielt er egnede til placering af et tredje, nationalt testcenter for store vindmøller. Et af områderne ligger på grænsen mellem Esbjerg Kommune og Tønder Kommune. Når resultatet af screeningen foreligger, vil aftalepartierne tage stilling til mulighederne for etablering af det tredje, nationalt testcenter for store vindmøller. Det forventes at ske omkring årsskiftet 2022/23. Tønder Kommune er til et opstartsmøde i uge 33 om projektet.

Energiparker
I forlængelse af udspillet [adresse] kan mere II har Regeringen indgået aftale med Venstre, SF, Radikale Venstre, Enhedslisten, Det Konservative Folkeparti, Dansk Folkeparti, Liberal Alliance, Alternativet og Kristendemokraterne den 25. juni 2022 indgået Klimaaftale om grøn strøm og varme 2022. Parterne er enige om, at [adresse] i 2030 skal have firedoblet produktionen af sol- og vindenergi på land samt mulighed for femdobling af havvindmøllestrøm. Det kræver, at en meget omfattende arealplanlægning for vedvarende energi falder på plads i de kommende år, og at arealplanlægningen bliver fulgt op af en hurtig VE-udbygning. Ambitionen er, at al gas i [adresse] skal være grøn i 2030, og at der fra 2035 ikke er boliger, der opvarmes med gas. En del af aftalen handler blandt andet om, at staten skal hjælpe med at realisere store energiparker på land. Det vil sige større, statsligt udpegede områder, hvor der kan ske en hurtig udbygning af flere forskellige vedvarende energiteknologier, herunder blandt andet vindmøller og solceller. Regeringen foreslår, at staten skal udpege 10–15 områder i landet, hvor der kan etableres større energiparker. I et brev til Kommunerne den 29. juni gør ministeren opmærksom på
- at kommunerne har også fremadrettet hovedansvaret for at fremme og vedtage lokalplaner for nye solcelle- og vindmølleprojekter. Aftalepartierne er enige om en række tiltag, der skal gøre det lettere for kommunerne at fremme udbygningen af vedvarende energi – f.eks. at det bliver muligt at opstille VE-anlæg i herregårdslandskaber, der oprettes et VE-rejsehold m.v.
- at aftalepartierne er endvidere enige om, at Regeringen i efteråret 2022 skal invitere KL til drøftelser om forpligtende målsætninger for kommunernes arealplanlægning for VE, der skal understøtte, at der er tilstrækkelige arealer til rådighed.
- at aftalepartierne er endelig enige om, at staten som supplement til kommunernes planlægning skal spille en aktiv rolle i planlægningen af energiparker på land.
- at Bolig- og Planstyrelsen igangsætter en screening i hele landet for at identificere et antal større områder, der er egnede til energiparker og kan dække en væsentlig del af behovet for VE-udbygning på land frem mod 2030. Screeningen skal gennemføres i dialog med bl.a. kommunerne og VE-opstillerne.
- at der vil blive gennemført en høring af screeningresultaterne i fire uger med frist 1. oktober 2022.
- at der parallelt med screeningen udarbejdes modeller for omfanget af det statslige engagement i udviklingen af energiparkerne, herunder arbejdsdelingen mellem stat og kommuner. Endvidere udarbejdes også forslag til modeller, der kan give de lokalområder og kommuner, der huser energiparker, et tydeligt udviklingsperspektiv, lokale gevinster mv. Det forudsættes i den forbindelse, at midler til lokal udvikling genereres fra energiparkerne, og at der ikke tilføres statslige midler.
- at resultatet af screeningen forelægges aftalepartierne ultimo 2022 sammen med forslag til modeller for det statslige engagement i udviklingen af energiparkerne og modeller, der skal sikre et lokal udviklingsperspektiv.

### Direktøren for Teknik, Klima og Beskæftigelse indstiller,

at orienteringen tages til efterretning.

### Beslutning

Udover ovenstående orienteredes om:

Forvaltningen:

Sag om havvindmøller kommer til behandling i Økonomiudvalget og Kommunalbetyrelsen i august.

Infomøde DK2020 i september.

Formanden:

Orientering fra [adresse].

Orienteringen taget til efterretning.

Clavs Kjeldsen og Poul Nissen deltog ikke i behandling af punktet.